CELEX: 32020R1398
Language: lt
Date: 2020-10-05 00:00:00
Title: Komisijos įgyvendinimo reglamentas (ES) 2020/1398 2020 m. spalio 5 d. dėl leidimo naudoti Saccharomyces cerevisiae CBS 493.94 kaip arklių pašarų priedą atnaujinimo, kuriuo panaikinamas Reglamentas (EB) Nr. 886/2009 (leidimo turėtojas – bendrovė „All-Technology Ireland Ltd.“) (Tekstas svarbus EEE)

6.10.2020   
               
               
                  LT
               
               
                  Europos Sąjungos oficialusis leidinys
               
               
                  L 324/26
               
            
         KOMISIJOS ĮGYVENDINIMO REGLAMENTAS (ES) 2020/1398
         2020 m. spalio 5 d.
         dėl leidimo naudoti Saccharomyces cerevisiae CBS 493.94 kaip arklių pašarų priedą atnaujinimo, kuriuo panaikinamas Reglamentas (EB) Nr. 886/2009 (leidimo turėtojas – bendrovė „All-Technology Ireland Ltd.“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:
         
                     (1)
                  
                  
                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo ir jo atnaujinimo pagrindas bei tvarka;
                  
               
                     (2)
                  
                  
                     Komisijos reglamentu (EB) Nr. 886/2009 (2) buvo suteiktas leidimas naudoti Saccharomyces cerevisiae CBS 493.94 preparatą kaip arklių pašarų priedą dešimt metų;
                  
               
                     (3)
                  
                  
                     pagal Reglamento (EB) Nr. 1831/2003 14 straipsnio 1 dalį šio leidimo turėtojas pateikė prašymą atnaujinti leidimą naudoti Saccharomyces cerevisiae CBS 493.94 preparatą kaip arklių pašarų priedą ir jį priskirti prie priedų kategorijos „zootechniniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 14 straipsnio 2 dalį;
                  
               
                     (4)
                  
                  
                     Europos maisto saugos tarnyba (toliau – Tarnyba) 2019 m. lapkričio 12 d. nuomonėje (3) padarė išvadą, kad leidžiamomis naudojimo sąlygomis Saccharomyces cerevisiae CBS 493.94 preparatas nedaro nepageidaujamo poveikio gyvūnų sveikatai, vartotojams ar aplinkai. Ji taip pat padarė išvadą, kad priedas turėtų būti laikomas silpnai akis dirginančia ir galinčia jautrinti odą ir kvėpavimo takus medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba negalėjo padaryti išvados dėl naujos siūlomos mažiausios dozės, todėl turėtų būti paliktos pirmiau nustatytos dozės;
                  
               
                     (5)
                  
                  
                     įvertinus Saccharomyces cerevisiae CBS 493.94 nustatyta, kad Reglamento (EB) Nr. 1831/2003 5 straipsnyje nustatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti atnaujintas leidimas naudoti minėtą priedą;
                  
               
                     (6)
                  
                  
                     atnaujinus leidimą naudoti Saccharomyces cerevisiae CBS 493.94 preparatą kaip pašarų priedą šio reglamento priede nustatytomis sąlygomis, Reglamentas (EB) Nr. 886/2009 turėtų būti panaikintas;
                  
               
                     (7)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Leidimas naudoti priede nurodytą priedą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, atnaujinamas šio reglamento priede nustatytomis sąlygomis.
         
         
            2 straipsnis
            Reglamentas (EB) Nr. 886/2009 panaikinamas.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. spalio 5 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  2009 m. rugsėjo 25 d. Komisijos reglamentas (EB) Nr. 886/2009 dėl leidimo naudoti Saccharomyces cerevisiae CBS 493.94 preparatą kaip arkliams skirtą pašarų priedą (leidimo turėtojas Alltech France) (OL L 254, 2009 9 26, p. 66).
         
            (3)  EFSA Journal 2019; 17(12):5918.
      
      
         
            PRIEDAS
            
                        
                           Priedo identifikavimo numeris
                        
                     
                     
                        
                           Leidimo turėtojo pavadinimas
                        
                     
                     
                        
                           Priedas
                        
                     
                     
                        
                           Sudėtis, cheminė formulė, aprašymas, analizės metodas
                        
                     
                     
                        
                           Gyvūno rūšis arba kategorija
                        
                     
                     
                        
                           Didžiausias amžius
                        
                     
                     
                        
                           Mažiausias kiekis
                        
                     
                     
                        
                           Didžiausias kiekis
                        
                     
                     
                        
                           Kitos nuostatos
                        
                     
                     
                        
                           Leidimo galiojimo terminas
                        
                     
                  
                        
                           KSV kilograme visaverčio pašaro, kurio drėgnis yra 12 %
                        
                     
                  
                        
                           Zootechninių priedų kategorija. Funkcinė grupė: virškinimo stimuliatoriai.
                        
                     
                  
                        4a1704
                     
                     
                        All-Technology Ireland Ltd.
                     
                     
                        
                           Saccharomyces cerevisae
                        
                        CBS 493.94
                     
                     
                        
                           Priedo sudėtis
                        
                        
                           Saccharomyces cerevisiae CBS 493.94 preparatas, kuriame yra ne mažiau kaip:
                        1 × 109 KSV/g priedo
                        Miltelių ir granulių pavidalo
                     
                     
                        Arkliai
                     
                     
                        -
                     
                     
                        1,6 × 109
                        
                     
                     
                        -
                     
                     
                        
                                    1.
                                 
                                 
                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.
                                 
                              
                                    2.
                                 
                                 
                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant akių, odos ir kvėpavimo takų apsaugos priemones.
                                 
                              
                     
                        2030 10 26
                     
                  
                        
                           Veikliosios medžiagos apibūdinimas
                        
                        
                           Saccharomyces cerevisae CBS 493.94 gyvybingos ląstelės
                     
                  
                        
                           Analizės metodas
                            (1)
                        
                        Mikroorganizmų kolonijų apskaičiavimas: paskleidimo ant plokštelės metodas
                        naudojant chloramfenikolio gliukozės mielių
                        ekstrakto agarą (EN 15789:2009).
                        Identifikavimas: polimerazės grandininės reakcijos
                        (PGR) metodas (CEN/TS 15790:2008)
                     
                  
               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.